**DĖL LĖŠŲ SKYRIMO**

2020 m. kovo 30 d. Nr. DĮV-294

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1, 5.2 ir 5.6 papunkčiais ir atsižvelgdamas į Šilalės sutrikusios psichikos žmonių globos bendrijos pirmininkės 2020 m. sausio 8 d. prašymą Nr. 20/1 „Dėl papildomo finansavimo“, LPS „Bočiai“ Šilalės rajono bendrijos pirmininko 2020 m. vasario 3 d. prašymą „Dėl paramos gavimo“, Laukuvos miestelio bendruomenės pirmininkės 2020 m. sausio 30 d. prašymą, Girdiškės kaimo bendruomenės pirmininko 2020 m. vasario 10 d. prašymą, A. S. *(duomenys neskelbtini),* gyvenančios Upynos g., Balsių kaime, Šilalės rajono savivaldybėje ir B. U. *(duomenys neskelbtini),* gyvenančio Upynos g., Balsių kaime, Šilalės rajono savivaldybėje 2019 m. rugsėjo 5 d. prašymą „Dėl kompensacijos skyrimo“, Simono Stanevičiaus bendrijos seniūno 2020 m. vasario 20 d. prašymą, Sporto klubo „Šilalės lūšis“ vadovo 2020 m. sausio 3 d. prašymą „Dėl SK „Šilalės lūšis“ išlaidų finansavimo 2019-2020 m. sezonui“, Koordinacinio centro „Gilė“ 2020 m. kovo 2 d. prašymą Nr. 20/13 „Dėl projekto „Vaikų dienos centras „Gilė“ 2020 m. kovo 02 d. prašymą Nr. 20/12 „Dėl projekto „Vaikų dienos centras „Riešutas“ ir 2020 m. kovo 2 d. prašymą Nr. 20/14 „Dėl projekto „Vaikų dienos centras „Giliukai“, Šilalės krašto neįgaliųjų sąjungos pirmininkės 2020 m. sausio 6 d. prašymą „Dėl projekto išlaidų padengimo“, Girdiškės Švč. Marijos Snieginės parapijos kunigo 2020 m. sausio 29 d. prašymą, Šilalės rajono šaškių, šachmatų, stalo teniso sporto klubo „Dvaras“ vadovo 2020 m. kovo 10 d. prašymą ir I. U. *(duomenys neskelbtini),* gyvenančios Lakštingalų g., Šilalės mieste, Šilalės rajono savivaldybėje, 2020 m. kovo 2 d. prašymą „Dėl finansinės paramos“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 22 503,0 Eur:

1.1. Šilalės sutrikusios psichikos žmonių globos bendrijai – 1 000,0 Eur (padengti bendrijos veiklos išlaidų dalį);

1.2. LPS „Bočiai“ Šilalės rajono bendrijai – 500,0 Eur (padengti Šilalės rajono „Bočių“ bendrijos 2020 m. autobuso nuomos išlaidų dalį);

1.3. Laukuvos miestelio bendruomenei – 300,0 Eur (padengti organizuotos Lietuvos valstybės atkūrimo dienos (vasario 16 d.) šventės išlaidų dalį);

1.4. Girdiškės kaimo bendruomenei – 60,0 Eur (padengti vietinės rinkliavos įsiskolinimo už atliekų tvarkymą išlaidas);

1.5. A.S. *(duomenys neskelbtini),* gyvenančiai Upynos g., Balsių kaime, Šilalės rajono savivaldybėje ir B.U. *(duomenys neskelbtini),* gyvenančiam Upynos g., Balsių kaime, Šilalės rajono savivaldybėje, – 500,0 Eur (kompensacija prisidėti prie vandentiekio ir nuotekų įrengimo išlaidų);

1.6. Simono Stanevičiaus bendrijai – 300,0 Eur (padengti knygos „Nepabūgęs išlikti savimi“ išleidimo išlaidų dalį; lėšas pervesti į pateiktą spaustuvės sąskaitą.);

1.7. Sporto klubui „Šilalės lūšis“ – 14 000,0 Eur (padengti krepšinio klubo veiklos vykdymo išlaidas);

1.8. Koordinaciniam centrui „Gilė“ – 1 250,0 Eur (prisidėti prie projekto „Vaikų dienos centras „Gilė“ įgyvendinimo Bijotuose išlaidų);

1.9. Koordinaciniam centrui „Gilė“ – 1 250,0 Eur (prisidėti prie projekto „Vaikų dienos centras „Riešutas“ įgyvendinimo Šilalės mieste išlaidų);

1.10. Koordinaciniam centrui „Gilė“ – 1 250,0 Eur (prisidėti prie projekto „Vaikų dienos centras „Giliukai“ įgyvendinimo Šilalės mieste išlaidų);

1.11. Šilalės krašto neįgaliųjų sąjungai – 363,0 Eur (padengti 2020 metų socialinės reabilitacijos paslaugų neįgaliesiems bendruomenėje projekto įgyvendinimo išlaidas);

1.12. Girdiškės Švč. Marijos Snieginės parapijai – 1 230,0 Eur (padengti parapijos namuose kilusio gaisro vidaus patalpų remonto išlaidų dalį);

1.13. Šilalės rajono šaškių, šachmatų, stalo teniso sporto klubui „Dvaras“ – 300,0 Eur (prisidėti prie organizuojamo Šilalės rajono vyrų ir moterų šachmatų čempionato prizinio fondo);

1.14. I. U. *(duomenys neskelbtini),* gyvenančiai Lakštingalų g., Šilalės mieste, Šilalės rajono savivaldybėje, – 200,0 Eur (padengti atstovavimo Lietuvai Europos Parlamente 2020 m. kovo 3-5 dienomis Briuselyje išlaidas);

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl 1.1 – 1.14 papunkčiuose (išskyrus 1.5 ir 1.14 papunkčiuose) vardytų lėšų panaudojimo.

3. P a v e d u Šilalės rajono savivaldybės administracijos Buhalterinės apskaitos skyriui pervesti 1.5 ir 1.14 papunkčiuose nurodytas lėšas į pareiškėjų nurodytą sąskaitą.

4. P a v e d u paskelbti šį įsakymą *(neviešinant asmens duomenų),* Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius